Sportskanalen

Sportskanalen var en kortlivet norsk TV-kanal som eksisterte noen måneder i 1996. Kanalen sendte sport og hadde sendinger bare i helgene, da på frekvensen til TV6 Norge.Dagbladet - Ligacupfinalen på ny kanal (14.3.1996) Grunnet lave seertall ble kanalen den 1. juli 1996 slått sammen med TV6 og ZTV Norge til 3+.Dagbladet - Tre kanaler blir til én (28.5.1996) Sportskanalen fungerte derfra som en egen sportsredaksjon hos 3+ med sportssendinger i helgene. Denne kanalen skulle imidlertid bare vare i tre måneder før den ble nedlagt grunnet lave seertall.Dagbladet - KANAL 3+ ER DØD 38 oppsagt i går (1.10.1996)

Sportskanalen sendte blant annet golf, kunstløp, fotball, boksing og diverse portretter, blant annet av Niki Lauda og George Best.

Nina Grann (som også var kanalsjef for TV6 Norge) var kanalens informasjonssjef. Kommentatorer for kanalen var Knut Th. Gleditsch, Steffen Tangstad, Anette Hammarström, Tommy Engstrand og Göran Zachrisson.

Referanser

Kategori:Norske TV-kanaler
Kategori:TV-kanaler etablert i 1996
Kategori:Opphør i 1996